[{"text_idx": "#000001", "text": "Dechrau gweld ceir Tsieina yma ...a mwy (fyth) yn yr arfaeth \u2013 Huw Thomas"}, {"text_idx": "#000002", "text": "Cafwyd cip y tro diwethaf ar sefyllfa\u2019r byd modurol. Erbyn diwedd 2020 daeth rhai mentrau drwyddi\u2019n rhyfeddol dda. Cyhoeddodd y Financial Times arolwg yn ddiweddar o\u2019r sawl a lwyddodd ar waethaf y dymestl."}, {"text_idx": "#000003", "text": "O fyd technoleg/uwch-dechnoleg y daw blaenoriaid y 100 llwyddiannus, wrth gwrs. Yna daw se\u0302r yr economi ddigidol \u2013 prynu a gwerthu ar-lein, logisteg a chyllid."}, {"text_idx": "#000004", "text": "Yn eu plith mae tri o gynhyrchwyr ceir a nifer o ddarparwyr cydrannau (batri\u0308au yn amlwg), cyfarpar cyfrifiadurol, ac ati."}, {"text_idx": "#000005", "text": "Daw dau o\u2019r tri chwmni ceir o Tsieina: BYD a Geely. Ond rhif 1 yr arolwg (cyfan) yw\u2019r mwyaf adnabyddus \u2013 Tesla, UDA."}, {"text_idx": "#000009", "text": "Mae mwy o sylwedd i Tesla. Camp y sylfaenydd, Elon Musk, fu denu cefnogwyr sy\u2019n \u2018credu yn yr achos\u2019 rhagor buddsoddwyr confensiynol."}, {"text_idx": "#000011", "text": "Serch adeiladu rhyw hanner miliwn o geir y llynedd mae stoc Tesla\u2019n uwch na chyfanswm 6 neu 7 cwmni ceir mwyaf y byd megis Toyota, Volkswagen ac ati."}, {"text_idx": "#000012", "text": "Argyhoeddwyd llawer gan dechnoleg batri-drydan Tesla, sy\u2019n bell ar y blaen meddid."}, {"text_idx": "#000014", "text": "Mae miliynau o bobl o hyd sydd ar fin gallu fforddio prynu car."}, {"text_idx": "#000015", "text": "Oddi yno y daw cyfran helaeth o elw cwmni\u0308au megis Grw\u0302p Volkswagen, BMW a Daimler (Mercedes-Benz) eisoes, a rhagweld ffyniant tymor hir maen nhw."}, {"text_idx": "#000016", "text": "Yn o\u0302l pob tebyg Tsieina fydd economi fwyaf y byd maes o law, a marchnad gyfalaf fwyaf y byd hefyd medd rhai, gan ennill y blaen ar Efrog Newydd a Llundain."}, {"text_idx": "#000017", "text": "Yn hanfodol i ddatblygiad mae cael gafael rhwydd ar gyllid \u2013 sydd yn allweddol i\u2019r byd modurol."}, {"text_idx": "#000019", "text": "Ar gerbydau batri-drydan megis Tesla mae\u2019r pwyslais. Ond mae\u2019n cynhyrchu feniau masnachol ysgafn, tryciau trwm a thractorau hefyd."}, {"text_idx": "#000020", "text": "Cyhoeddwyd ei gynllun ar gyfer Ewrop y llynedd \u2013 mae ceir i ddechrau cael eu lansio yn Norwy (sydd a\u0302\u2019r ganran fwyaf o geir trydan) cyn mentro i diriog- aeth Undeb Ewrop ei hun. Dau gar sydd yn yr arfaeth sef y Tang EV600 (SUV) a\u2019r Han EV (sedan)."}, {"text_idx": "#000021", "text": "Uchelgais y cwmni yw cystadlu a\u0302 dethol-geir megis BMW, Mercedes, Audi, Lexus (Toyota), Acura (Honda UDA), Infiniti (Nissan) ac ati. Cysur, doniau deinamaidd a thechnoleg chwimdra yw penawdau\u2019r neges farchnata."}, {"text_idx": "#000022", "text": "Geely yw cwmni ceir mwyaf Tsieina sydd dan berchnogaeth breifat."}, {"text_idx": "#000023", "text": "Mae yn safle rhif 5, tu o\u0302l VW, Toyota, Honda a Nissan \u2013 y cyfryw\u2019n (gorfod) gweithredu yno drwy gyd-fentrau."}, {"text_idx": "#000025", "text": "Ar y cyd a\u0302 Volvo ffurfiodd is-gwmni\u0308au Polestar a Lynk & Co. Car chwim (a\u0302 batri trydan) yw\u2019r Polestar a ddaw o Tseina ond sy\u2019n ddigon \u2018Ewropeaidd\u2019 i\u2019w allforio."}, {"text_idx": "#000027", "text": "Er nad yn arolwg y FT dylid crybwyll SAIC (Shanghai Motor). Dan eiddo\u2019r wladwriaeth ac yn bartner i VW yn Tseina mae\u2019n gwmni ceir enfawr ei hun. Cafodd feddiant ar enwau MG Motor ac LDV (Leyland Daf Vans, \u2018Maxus\u2019 bellach) wedi chwalfa Rover."}]